सांगेंः दयानंद कला केंद्राच्या कुडचडें हांगा जावपी चंदेरी उत्सवात गोंयांतल्या बालभवनांतल्या भुरग्यांची संगीत, नाच, गायन आनी वादनाची कार्यावळ 26 डिसेंबराक सांजेच्या 6 वरांचेर जातली. दक्षीण गोंय बालभवनाचे एकनाथ गांवकार हे कार्यावळीचें संयोजन करतले. बालभवनांत शिक्षण घेवपी सुमार 70 भुरगीं आपली कला सादर करतलीं.
 चंदेरी उत्सवाच्या आयोजन समितीन ह्या भुरग्यांक कला सादरीकरणा खातीर आमंत्रण दिलां. बालभवनाचें कुडचडें केंद्र, काणकोण, कुंकळ्ळी, सांगे, मडगांव आनी पैंगीण केंद्र हांचो तातूंत आसपाव आसा. तांची कुडचड्यार येवपाची वेवस्था चंदेरी आयोजन समिती करतली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 